KANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Baoule Batak (Toba) Bengali Bicol Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikuyu Kimbundu Kinyarwanda Kirghiz Kiribati Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Marathi Mauritian Creole Maya Mbunda Mizo Mongolian Moore Myanmar Nahuatl (Northern Puebla) Ndebele Ndebele (Zimbabwe) Ndonga Ngangela Nias Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tsonga Turkish Tuvaluan Twi Tzotzil Ukrainian Vietnamese Wallisian Wolaita Xhosa Yoruba Zande Zulu\nKE O hla nihi etɛ nɛ o bi mɛ jami nɛ a ngɛ mi ɔ, ke e hí kulaa a, a ti nɔ kake ma de mo ke Kristofo no ji lɛ. Anɛ mo hu o deɔ ke Kristofo no ji mo lo? Ke jã a, lɛɛ o piɛɛ nihi ayɔ akpe enyɔ kɛ se nɛ a deɔ ke Kristofohi ji mɛ ɔ a he. Mwɔnɛ ɔ, sɔlemihi fuu ngɛ nɛ a deɔ ke Kristofohi ji mɛ, se a tsɔɔmi ɔmɛ ngɛ ekpaekpa. Enɛ ɔ he ɔ, o hemi kɛ yemi ɔ ma nyɛ maa je ekpa ngɛ ni kpahi nɛ mɛ hu a ke Kristofohi ji mɛ ɔ a nɔ́ ɔ he. Anɛ nɔ́ nɛ nɔ ko he ye ɔ he hia lo? Ke o suɔ nɛ o pee Kristofo no nitsɛ ɔ, lɛɛ e sa nɛ o hemi kɛ yemi ɔ kɛ nɔ́ nɛ Baiblo ɔ tsɔɔ ɔ nɛ kɔ.\nA le nihi nɛ a nyɛɛ Yesu Kristo se kekle ɔ kaa Kristo we bi loo “Kristofohi.” (Bɔfo Ɔmɛ A Ní Tsumi 11:26) Jamɛ a be ɔ mi ɔ, Kristofohi a jami kake pɛ lɛ ngɛ. Enɛ ɔ he ɔ, e he hia we nɛ a ngɔ biɛ kpahi kɛ kadi mɛ. Mɛ tsuo a pee kake nɛ a ngɔ Yesu Kristo nɛ ji Kristofohi a Hɛ Mi Nyɛɛlɔ ɔ blɔ tsɔɔmihi kɛ tsu ní. Anɛ o jami ɔ hu nɛɛ? Anɛ o susu kaa o jami ɔ kɛ blɔ tsɔɔmihi nɛ Yesu kɛ ha a tsuɔ ní kaa bɔ nɛ Kristofohi nɛ a hi si blema a pee ɔ lo? Kɛ o maa pee kɛɛ kɛ le kaa o jami ɔ peeɔ jã niinɛ? Blɔ kake pɛ nɛ o ma nyɛ maa gu nɔ kɛ le. Lɔ ɔ ji kaa o kɛ Baiblo ɔ maa to o jami ɔ he.\nMo susu enɛ ɔ he nɛ o hyɛ: Yesu Kristo ná bu nɛ mi kuɔ kɛ ha Ngmami ɔ, nɛ e na lɛ kaa e ji Mawu Munyu. Yesu kã nihi nɛ a ngɛ bumi kɛ ha nimli a kusumihi pe Mawu Munyu ɔ a hɛ mi. (Marko 7:9-13) Wa ma nyɛ ma de ke anɔkuale Kristofohi ngɔɔ a tsɔɔmihi kɛ daa Baiblo ɔ nɔ. Enɛ ɔ he ɔ, e sa nɛ Kristofo no fɛɛ Kristofo no nɛ bi e he ke, ‘Anɛ níhi nɛ ye jami ɔ tsɔɔ ɔ kɛ Baiblo ɔ kɔ lo?’ Bɔ nɛ pee nɛ o ná sane bimi nɛ ɔ heto ɔ, moo ngɔ níhi nɛ a tsɔɔ nyɛ ngɛ o jami ɔ mi ɔ kɛ to Baiblo ɔ he.\nYesu tsɔɔ kaa e sa nɛ waa da anɔkuale nɛ ngɛ Baiblo ɔ mi ɔ nɔ kɛ ja Mawu. (Yohane 4:24; 17:17) Bɔfo Paulo hu tsɔɔ kaa loko a ma he wa yi wami ɔ, ja wa “le anɔkuale ɔ.” (1 Timoteo 2:4) Enɛ ɔ he ɔ, e sa nɛ wa hemi kɛ yemi kɛ Baiblo ɔ nɛ kɔ, ejakaa lɔ ɔ nɔ wa wami daa si ngɛ!\nBƆ NƐ WA MAA NGƆ WA HEMI KƐ YEMI Ɔ KƐ TO BAIBLO Ɔ HE HA\nWa kpa mo pɛɛ nɛ o kane sane bimi ekpa nɛ ɔmɛ, nɛ o kadi bɔ nɛ Baiblo ɔ ha sane bimi ɔmɛ a heto ha a. Moo hyɛ ngmamihi nɛ a tsɛ se ɔmɛ, nɛ o susu heto ɔmɛ a he. Lɔ ɔ se ɔ, mo bi o he ke, ‘Anɛ níhi nɛ ye jami ɔ tsɔɔ ɔ ngɛ Baiblo ɔ mi jã niinɛ lo?’\nSane bimi nɛ ɔmɛ maa ye bua mo konɛ o ngɔ níhi nɛ o jami ɔ tsɔɔ mo ɔ kɛ to Baiblo ɔ he. Anɛ o suɔ kaa o maa ngɔ ní kpa komɛ nɛ a tsɔɔ nyɛ ngɛ o jami ɔ mi ɔ kɛ to nɔ́ nɛ Baiblo ɔ de ɔ he lo? Yehowa Odasefohi a bua maa jɔ he kaa a maa ye bua mo konɛ o kase Baiblo ɔ mi anɔkuale ɔ. O ma nyɛ ma de Yehowa Odasefo no ko nɛ e kɛ mo nɛ ba kase Baiblo ɔ. E be mo nɔ́ ko hee. Aloo o ma nyɛ maa ya wa Intanɛti ní tsumi he ɔ ngɛ jw.org/ada.\n1 SANE BIMI: Mɛnɔ ji Mawu?\nHETO: Yesu Tsɛ Yehowa ji Mawu Ope, nɛ lɛ nɛ e bɔ níhi tsuo.\nNƆ́ NƐ BAIBLO Ɔ DE:\n“Ke wa ngɛ sɔlee ha nyɛ ɔ, wa naa Mawu, wa Nyɔmtsɛ Yesu Kristo Tsɛ ɔ si daa.”—Kolose Bi 1:3.\n“Wa Nyɔmtsɛ, kɛ wa Mawu! Mo ji nɔ nɛ sa kaa a ngɔ hɛ mi nyami, bu, kɛ he wami kɛ ha. Mo lɛ o bɔ níhi tsuo.”—Kpojemi 4:11.\nHyɛ Roma Bi 10:13 kɛ 1 Timoteo 1:17 hulɔ.\n2 SANE BIMI: Mɛnɔ ji Yesu Kristo?\nHETO: Yesu ji Mawu Bi tɛte. Mawu nɛ bɔ Yesu, lɔ ɔ he ɔ, e ngɛ sisije. Yesu baa e he si kɛ haa Mawu, nɛ e peeɔ Mawu suɔmi nya ní.\n‘Ye Tsɛ ɔ pe mi.’—Yohane 14:28.\n“[Kristo] ji Mawu nɛ a nɛ́ lɛ ɔ subai nɛ a naa. Lɛ ji nibɔ níhi tsuo a kpɛti tɛte.”—Kolose Bi 1:15.\nHyɛ Mateo 26:39 kɛ 1 Korinto Bi 15:28 hulɔ.\n3 SANE BIMI: Mɛni ji mumi klɔuklɔu ɔ?\nHETO: Mumi klɔuklɔu ɔ ji Mawu he wami nɛ e kɛ tsuɔ e yi mi tomi he ní. Pi nɔmlɔ ji mumi klɔuklɔu ɔ. Nihi ma nyɛ ma ná mumi klɔuklɔu ɔ konɛ e wo mɛ he wami.\n“Benɛ Elizabet nu nɛ Maria nga lɛ ɔ, bimwɔyo ɔ hua ngɛ e mi mi. Mumi klɔuklɔu ɔ ba Elizabet nɔ.”—Luka 1:41.\n“Se ke mumi klɔuklɔu ɔ na ba nyɛ nɔ ɔ, nyɛ ma na he wami.”—Bɔfo Ɔmɛ A Ní Tsumi 1:8.\nHyɛ 1 Mose 1:2 kɛ Bɔfo Ɔmɛ A Ní Tsumi 2:1-4; 10:38 hulɔ.\n4 SANE BIMI: Mɛni ji Mawu Matsɛ Yemi ɔ?\nHETO: Mawu Matsɛ Yemi ɔ ji nɔ yemi ko nɛ ngɛ hiɔwe. Yesu ji Matsɛ ngɛ Mawu Matsɛ Yemi ɔ mi. E be kɛe nɛ Matsɛ Yemi nɛ ɔ ma ha nɛ nimli nɛ pee Mawu suɔmi nya ní ngɛ zugba a nɔ.\n“Bɔfo kpaagone ɔ kpa e titimati ɔ, nɛ i nu gbihi nɛ ngɛ pɛe wawɛɛ ngɛ hiɔwe ke: ‘Amlɔ nɛ ɔ, wa Nyɔmtsɛ ɔ kɛ e Kristo ɔ nɛ a ngɛ je ɔ nɔ yee. Nɛ a maa ye matsɛ kɛ maa ya neneene! ’”—Kpojemi 11:15.\nHyɛ Daniel 2:44 kɛ Mateo 6:9, 10 hulɔ.\n5 SANE BIMI: Anɛ dali tsuo maa ya hiɔwe lo?\nHETO: Dɛbi. Mawu hla anɔkualetsɛmɛ bɔɔ ko pɛ kaa a ya hiɔwe. Baiblo ɔ tsɛɛ mɛ ke, “kuu nyafii.” A maa piɛɛ Yesu he kɛ ye adesahi a nɔ.\n“Kuu nyafii, nyɛ ko ye gbeye; ejakaa nyɛ Tsɛ ɔ ngɛ he tsui kaa e maa ngɔ Matsɛ Yemi ɔ ngɔ ha nyɛ.”—Luka 12:32.\n“A maa ye osɔfo, nɛ a ma sɔmɔ Mawu kɛ Kristo; nɛ a kɛ Kristo maa ye matsɛ jeha akpe.”—Kpojemi 20:6.\nHyɛ Kpojemi 14:1, 3 hulɔ.\n6 SANE BIMI: Mɛni ji Mawu yi mi tomi kɛ ha adesahi kɛ zugba a?\nHETO: Mawu Matsɛ Yemi ɔ maa pee zugba a paradeiso, nɛ adesahi ma ná nɔmlɔ tso mi he wami kpakpa, tue mi jɔmi, kɛ wami nɛ be nyagbe.\n“Nihi nɛ a he jɔ ɔ, mɛɛ a maa hi zugba a nɔ ngɛ kplɔkɔtɔ, kɛ tue mi jɔmi mi.”—La 37:10, 11.\n“Mawu ma tsu a hɛ mi vo nyu tsuo. Nɔ ko be gboe hu; nɔ ko be kɔmɔ yee hu; nɔ ko be ya foe hu, nɛ nɔ ko be nɔ́ nae hu. Ejakaa ní momo ɔmɛ a se po.”—Kpojemi 21:3, 4.\nHyɛ La 37:29 kɛ 2 Petro 3:13 hulɔ.